**Zapisnik sa sastanka Vijeća učenika održanog 24. studenog 2022. s početkom u 12 sati u MŠ Pazin**

Sastanku su prisustvovali svi predstavnici razrednih odjela ili njihovi zamjenici, ravnatelj škole Ivan Štefanić, pedagoginje Lea Ferlin, Mirjana Flego i Ana Vukalović i pratitelji učenika u svakoj pojedinoj školi koji su sastanak pratili online.

Nakon provjere prisutnih članova u MŠ i svim PŠ ravnatelj Ivan Štefanić je pozdravio sve prisutne, otvorio sastanak i predložio Dnevni red.

Dnevni red:

1. Pozdravna riječ, uvod i uloga Vijeća

2. Konstituiranje Vijeća učenika (formiranje) i izbor predsjednika i zamjenika

3. Obilježavanje Međunarodnog dana tolerancije

4. Prijedlozi i komentari

5. Razno

Ad 1) Nakon ravnateljevog pozdrava i usvajanja Dnevnog reda, pedagoginja Lea Ferlin je upoznala učenike sa Statutom škole dokumentom kojim se regulira cjelokupni rad škole i ulogom Vijeća učenika (iz Statuta), brojem članova, sjednicama, odabirom predsjednika Vijeća učenika i njegovog zamjenika te okvirnim planom rada Vijeća učenika.

Ad 2) Konstituirano je Vijeće učenika sa 78 prisutnih članova. Pedagoginja Lea Ferlin je vodila izbor predsjednika i zamjenika predsjednika Vijeća učenika i predložila način odabira, tako da svaka pojedina škola predloži svoje kandidate. Predloženi članovi će biti upisani na listu na ekranu računala kako bi svi mogli pratiti odabir. Učenik sa najviše glasova biti će predsjednik, a sljedeći učenik na listi biti će zamjenik predsjednika Vijeća učenika.

Učenici su iznijeli svoje prijedloge redom iz MŠ i svih PŠ. Pedagoginja je pozvala predložene učenike da se kratko predstave. Učenici su se predstavljali redom kako su i predloženi, nakon čega je uslijedilo glasovanje. Po školama su se prebrojali glasovi i unijeli u tablicu te je stanje na kraju bilo kao u tablici.

Rezultati predloženih učenika i glasovanja prikazani su u sljedećoj tablici:

|  |  |  |  |  |
| --- | --- | --- | --- | --- |
| **R.b.** | **Ime i prezime učenika** | **Razred** | **Škola** | **Ukupan broj glasova** |
|  | Tara Vrh Grabrović | 1.d | MŠ Pazin | 3 |
|  | Tone Jedrejčić/Anlea Koraca | 1.b | MŠ Pazin | 5 |
|  | Tonka Juričić | 4.c | MŠ Pazin | 4 |
|  | Nina Čotar | 6.a | MŠ Pazin | **12** |
|  | Vito Dušić | 8.d | MŠ Pazin | 8 |
|  | Melisa Mrak | 7.r | PŠ Tinjan | 8 |
|  | Simon Lakošeljac | 8.r | PŠ Karojba | 2 |
|  | Petar Kontić | 7.r | PŠ Karojba | 7 |
|  | Jere Vujasinović | 3.r | PŠ Sveti Petar u Šumi | 7 |
|  | Domagoj Zović | 4.r | PŠ Gračišće | 1 |
|  | Tea Urbančić | 7.r | PŠ Lupoglav | 7 |
|  | Noel Beletić | 4.r | PŠ Motovun |  |
|  | Alex Brajković | 6.r | PŠ Trviž | **12** |

Kako su dvoje učenika osvojili jednak broj glasova, odlučeno je da će se ponovno kratko predstaviti. Nakon predstavljanja su učenici ponovno glasali samo za jednu od dvije predstavljene osobe te su rezultati sljedeći:

|  |  |  |  |  |
| --- | --- | --- | --- | --- |
| **R.b.** | **Ime i prezime učenika** | **Razred** | **Škola** | **Ukupan broj glasova** |
|  | Nina Čotar | 6.a | MŠ Pazin | 38 - zamjenica |
|  | Alex Brajković | 6.r | PŠ Trviž | 39 - predsjednik |

Za predsjednika Vijeća učenika izabran je učenik 6. razreda Područne škole Trviž, Alex Brajković sa ukupno 39 glasova, dok je zamjenica Nina Čotar učenica 6.a razreda Matične škole Pazin, sa ukupno 38 glasova. Glasovanje je provedeno usmeno (javljanjem iz škola) i pismeno putem chat-a (zbog poteškoća u tehnologiji).

Ad 3) Kako bi na Vijeću učenika bio obilježen Međunarodni dan tolerancije učenicima su prikazani pobjednički radovi sa natječaja Oboji svijet u našoj školi. Crtež učenice Tee Folo, 6. razred Područne škole Sveti Petar u Šumi, plakat koji su izradili učenici 3. razreda Područne škole Motovun te video uradak učenika 1. a razreda Matične škole Pazin.

Ad 4) Učenici različitih škola su imali različite prijedloge i komentare upućene stručnoj službi i ravnatelju.

U Matičnoj školi: učenici bi htjeli da se poprave izrezbareni zidovi i oštećene klupe, da se Glazbeni odjel opremi pametnom pločom, da se uvedu školske uniforme, da se uredi autobusna stanica te da se raspored sati izmijeni tako da informatika ne bude 8. sat.

U Područnoj školi Gračišće: učenici bi htjeli da se park opremi ljuljačkama te da se postave klupice za autobus.

U Područnoj školi Cerovlje nisu imali prijedloga i komentara.

U Područnoj školi Karojba: učenici bi htjeli da se postave koševi za smeće na autobusnu stanicu i u školsko dvorište, nabaviti još pametnih ploča ili barem projekcijska platna za učionice, više projekata u nastavi, više terenskih nastava tijekom godine, također da terenske nastave koje imaju puno sadržaja, budu naporne i skupe pa predlažu da traju dva dana a ne jedan.

U Područnoj školi Trviž učenici bi htjeli školsku dvoranu i novu veću školu, te da se nabave pametne ploče za učionice.

U Područnoj školi Tinjan smatraju da imaju sve što im treba u školi i nisu imali dodatnih prijedloga.

U Područnoj školi Sveti Petar u Šumi učenici bi htjeli da se sanira vlaga na zidu u učionicama, da se marenda popravi na način da dobiju salatu ili nešto kiselo uz marendu ponekad, te da se učionice opreme pametnim pločama.

U Područnoj školi Lupoglav učenici bi htjeli zamijeniti parkete u školi te dobiti sportsku dvoranu.

U Područnoj školi Motovun učenici bi htjeli da se postave klime u neke učionice budući da na ljeto bude jako jako vruće, da se stave novi prozori jer su postojeći nefunkcionalni, voljeli bi da se napravi dvorana, da se popravi i ogradi igralište kad već moraju imati tjelesni vani, te da se poprave mjesta u školi na kojima prokišnjava.

Nakon što su svi rekli svoje potrebe, pedagoginja Lea Ferlin je zamolila učenike da ove manje stvari prenesu kućnim majstorima u svojim školama, objasnila je da za neke navedene prijedloge ipak nije zadužena škola, a za one koje je da će i ove godine pokušati sanirati i pribaviti učenicima ono što im je potrebno sa naglaskom da trebamo imati strpljenja jer neke stvari poput izgradnje dvorane ne mogu ići brzo.

Pedagoginja Lea Ferlin je pozdravila sve prisutne učenike i zaključila sastanak Vijeća učenika.

Sastanak je završio u 13:10 sati.

Zapisničar: Ana Vukalović